Το **Παιχνίδι Μπλε Φάλαινα** (ρωσικά: Синий кит‎‎
), επίσης γνωστό ως *Πρόκληση Μπλε Φάλαινα*, είναι φαινόμενο των κοινωνικών δικτύων που άρχισε να κυκλοφορεί σε αρκετές χώρες από το 2016. Το παιχνίδι αποτελείται από σειρά καθηκόντων που ανατίθενται από τους διαχειριστές στους παίκτες, διάρκειας 50 ημερών, με τελική πρόκληση οι παίκτες να διαπράξουν αυτοκτονία.

Το παιχνίδι ήρθε στο προσκήνιο τον Μάιο του 2016 μέσα από ένα άρθρο στη ρωσική εφημερίδα *Novaya Gazeta*, το οποίο συνδέει πολλές και άσχετες αυτοκτονίες παιδιών που ήταν μέλη της ομάδας "F57" στο κοινωνικό δίκτυο του VKontakte. Ένα κύμα ηθικού[*ασαφές*] πανικού σάρωσε τη Ρωσία. Ωστόσο, το άρθρο αργότερα κατακρίθηκε για προσπάθεια να βρει σύνδεση εκεί που δεν υπήρχε, καθώς καμία από τις αυτοκτονίες δεν βρέθηκε να είναι αποτέλεσμα των δραστηριοτήτων της ομάδας.

Αν και ειδικοί πιστεύουν ότι η Μπλε Φάλαινα είναι φάρσα (hoax), πολλοί θεωρούν πιθανό το φαινόμενο να έχει οδηγήσει σε περιπτώσεις αυτο-τραυματισμού από μίμηση και παρόμοιες ομάδες, αφήνοντας τα παιδιά ευάλωτα σε κίνδυνο cyberbullying και online διαπόμπευση.

Δομή του παιχνιδιού
-------------------

Η Μπλε Φάλαινα εξαρτάται από τη σχέση μεταξύ των συμμετεχόντων και των διαχειριστών. Οι διαχειριστές ορίζουν μία σειρά από καθήκοντα που οι παίκτες πρέπει να ολοκληρώσουν, συνήθως ένα ανά ημέρα, μερικά από τα οποία περιλαμβάνουν αυτο-ακρωτηριασμό. Από τα τέλη του 2017, η συμμετοχή στη Μπλε Φάλαινα φαίνεται να έχει μειωθεί. Ωστόσο, οργανώσεις που επιδιώκουν να εξασφαλίσουν την ασφάλεια του διαδικτύου  σε όλο τον κόσμο αντέδρασαν δίνοντας γενικές συμβουλές για γονείς και εκπαιδευτικούς για την πρόληψη των αυτοκτονιών, την ευαισθητοποίηση γύρω από την ψυχική υγεία, και την διαφύλαξη της ασφάλειας του διαδικτύου προτού εμφανιστεί το επόμενο κρούσμα cyberbullying.

Συλλήψεις
---------

Το 2016, ο Philipp Budeikin, ένας 21-χρονος πρώην μαθητής ψυχολογίας που είχε αποβληθεί από το πανεπιστήμιο, ισχυρίστηκε ότι εφηύρε το παιχνίδι το 2013. Είπε ότι η πρόθεσή του ήταν να *καθαρίσει* την κοινωνία με το να πιέζει τα άτομα στην αυτοκτονία. Αν και αρχικά υποστήριξε την αθωότητά του και δήλωνε ότι έγινε για να «περνάμε καλά», ο Budeikin συνελήφθη και κρατήθηκε στην φυλακή Kresty στην Αγία Πετρούπολη και τον Μάιο του 2016 βρέθηκε ένοχος για «ηθική αυτουργία σε τουλάχιστον 16 έφηβες κοπέλες προκειμένου να αυτοκτονήσουν». Αργότερα καταδικάστηκε σε δύο κατηγορίες ηθικής αυτουργίας σε αυτοκτονία ανηλίκου.

Τον Ιούνιο του 2017, ο ταχυδρόμος Ilya Sidorov συνελήφθη στη Μόσχα. Κατηγορήθηκε, επίσης, για τη δημιουργία της ομάδας Μπλε Φάλαινα που ενθαρρύνει τα παιδιά να βλάψουν τους εαυτούς τους και τελικά να αυτοκτονήσουν. Ισχυρίστηκε ότι 32 παιδιά πείστηκαν να ενταχθούν στην ομάδα του και να ακολουθούν εντολές.

Παραπομπές
----------

1. ↑  «Blue Whale: Should you be worried about online pressure groups?». Αρχειοθετήθηκε από το πρωτότυπο στις 12 Μαΐου 2017.
2. ↑  «Teen 'Suicide Games' Send Shudders Through Russian-Speaking World». *RadioFreeEurope/RadioLiberty*. Αρχειοθετήθηκε από το πρωτότυπο στις 20 Ιουνίου 2017. Ανακτήθηκε στις 23 Ιουνίου 2017.
3. ↑  «FACT CHECK: 'Blue Whale' Game Responsible for Dozens of Suicides in Russia?». 27 Φεβρουαρίου 2017. Ανακτήθηκε στις 13 Ιουνίου 2017.
4. ↑  Patchin, Justin W. «Blue Whale Challenge». *Cyberbullying Research Center*. Ανακτήθηκε στις 25 Σεπτεμβρίου 2017.
5. ↑  «Advice for those concerned about the 'Blue Whale' story». *UK Safer Internet Centre*. Ανακτήθηκε στις 25 Σεπτεμβρίου 2017.
6. ↑  Gartland, Fiona. «No proven link between Blue Whale game and suicides, says expert». *Irish Times*. Ανακτήθηκε στις 25 Σεπτεμβρίου 2017.
7. ↑  «Polícia Civil tem acesso a conversas de vítima de Baleia Azul com 'curadores'». *globo.com*. Αρχειοθετήθηκε από το πρωτότυπο στις 26 Απριλίου 2017.
8. ↑  «Polícia busca 'curadores' do Baleia-Azul - Brasil - Estadão». Brasil Estadao. Αρχειοθετήθηκε από το πρωτότυπο στις 18 Μαΐου 2017.
9. ↑  «Curadores do 'jogo da baleia azul' podem ser indiciados por homicídio, diz delegada». Globo. Αρχειοθετήθηκε από το πρωτότυπο στις 22 Απριλίου 2017.
10. ↑  Hempel, Jessi. «Killing the Blue Whale Challenge». *Wired*. Ανακτήθηκε στις 25 Σεπτεμβρίου 2017.
11. ↑  «Blue whale challenge administrator pleads guilty to inciting suicide - BBC Newsbeat». *BBC Newsbeat* (στα Αγγλικά). 5 Νοεμβρίου 2017. Αρχειοθετήθηκε από το πρωτότυπο στις 21 Ιουνίου 2017. Ανακτήθηκε στις 23 Ιουνίου 2017.
12. ↑  «Биомусор» (στα ru-RU). *Новая газета - Novayagazeta.ru*. Αρχειοθετήθηκε από το πρωτότυπο στις 2017-06-23.. Ανακτήθηκε στις 2017-06-23.
13. ↑  «Founder of Online 'Blue Whale' Suicide Group Sentenced». *Moscow Times*. Ανακτήθηκε στις 25 Σεπτεμβρίου 2017.
14. ↑  Bennetts, Marc. «Russian postman lured teenagers into his Blue Whale internet suicide game». *The Times*. Ανακτήθηκε στις 25 Σεπτεμβρίου 2017.